open-index/open-wikipedia-markdown huggingface dataset:
Teikn

**Teikn** kan bety symbol eller signal i vid forstand, for eksempel grafiske figurar, merke, gjenstandar, handrørsle og anna med eit bestemt meiningsinnhald. Ordet *tein* kan også brukast om eit stjernebilde, eit spor eller ein indikator, eit kjenneteikn (det karakteristiske ved noko) eller eit jærteikn (eit varsel). I følgje den semiologiske biletteorien er teikn den minste meiningsberande eining i visuell kommunikasjon. 

I dag brukar vi mange teikn. For eksempel er den grøne mannen i lysskilt et teikn på at det er greit å passere gata. 

Grafiske teikn er forenkla teikningar og merker som for eksempel bokstavar og matematiske symbol, piktogram, logoar og emblem.

## Sjå òg
*Symbol
*Piktogram
*Ideogram
*Ikon
*Teiknspråk
*Bilete
*Bokstav
*Bumerke
*Våpenskjold
*Smiley


**Denne artikkelen bygger på «[[:nb:Teikn|Teikn]]» frå ,  den 4. august 2009.*
Diskografien til In Flames

**Diskografien for In Flames** omfattar ni studioalbum, eit livealbum, fire EP-ar, tre singlar og eit videoalbum gjevne ut av det svenske bandet In Flames.

In Flames blei grunnlagd i 1990. Etter å ha spelt inn ein demo, signerte dei med Wrong Again Records, og gav ut debutalbumet Lunar Strain i 1993. I 1996 signerte dei med Nuclear Blast og gav ut The Jester Race, som blei følgd av Whoracle i 1997 og Colony i 1999.

I 2000 gav gruppa ut Clayman, og turneen som skulle promotera albumet, blei utgjeven på eit livealbum, The Tokyo Showdown følgjande år. Reroute To Remain blei utgjeven i 2002, følgd av Soundtrack To Your Escape i 2004 og Come Clarity i 2006. 

Deira niande studioalbum, A Sense of Purpose blei utgjeven i 2008, saman med singelen A Mirror's Truth, som hadde tre songar som ikkje var på albumet.

## Studioalbum

## Livealbum

## EPar

## Singlar

|}

## Musikkalbum

## Musikkvideoar

## Referansar
Sputnik

**Sputnik** er eit russisk ord som tyder "reiseven". Omgrepet har fleire tydingar:

* Sputnik-programmet var namnet på ei rekkje russiske romsondar og bemanna romferder.
* Sputnik 1 var ein del av Sputnik-programmet, og var den fyrste kunstige satellitten som vart sendt ut i verdsrommet nokonsinne.
* Sputnik er artistnamnet til den norske musikaren Knut T. Storbukås
Raksja bandhan

**Raksja bandhan** er ei markering av det vernande bandet mellom bror og søster utført av hinduar. Ho fell ved fullmåne i månaden *[[sjravana]]* i hinduåret. 

## Utøving

Dagen blir markert ved at jenter bind ein *rakhi*, eit armband laga av ein pynta tråd, rundt handleddet til brør eller gutar dei reknar som brør. Bandet blir rekna som ei signing og eit vern, og i samband med knytinga kan jenta utføra eit rituale og seia eit mantra. Til gjengjeld lover broren å verna henne, og gjev gjerne også ei gåve. Rakhien kan vera ein enkel tråd med litt pynt, eller ein silketråd pynta med gull eller sølv. Gjengåva kan vera ein symbolsk pengesum, klede eller smykke.

Høgtida har også utvikla seg til å omfatta fleire tilhøve enn dei mellom bror og søster. Dei blir til dømes knytte rundt handledda til indiske soldatar og politikarar.

## Bakgrunn
Det finst fleire bakgrunnssoger for høgtida. Heilage trådar som armband går att i hinduisk mytologi og utøving. I historisk tid er Rani Karnavati, dronningmora i Mewar, kjend for å ha sendt ein rakhi til stormogulen Humajun då ho kjende seg truga av Bahadur Sjah av Gujarat. Humajun avbraut då eit felttog og kom for å hjelpa.

## Sjå òg
* Vennskapsband

## Kjelder

* 
* 
----
* *Delar av denne artikkelen bygger på «[[:sv:Raksja bandhan|Raksja bandhan]]» frå , den 4. august 2009.* 

## Bakgrunnsstoff
Lailat al bara'ah

**Lailat al bara'ah** ('frelsenatta') eller **sjabe bara'ah** ('tilgjevingsnatta') er ei muslimsk høgtid feira om natta den 15. sjabán, to veker før byrjinga av ramadan. Høgtida blir markert av sunnimuslimar frå Sør- og Sentral-Asia, men ikkje av dei arabiske salafi- eller wahhabirørslene. Sjiamuslimar feirar henne som fødselsdagen til Muhammad al-Mahdi, den tolvte imamen.

Høgtida blir brukt til å be om tilgjeving for synd, anten heime eller i moskéen. Ein kan vitja graver og gje almisser. Nokre stader blir kvelden også markert med fyrverkeri.

## Kjelder
*
Osvald

**Osvald** er eit mannsnamn og slektsnamn av germansk opphav. Det har norsk namnedag den 5. august og svensk den 3. oktober.

Norrøne *Osvaldr* eller *Ásvaldr* er sett saman av *áss*, 'gud', og *valdr/valde*, 'høvding'. Det tilsvarande gammalengelske *Oswald* er sett saman av *ōs* og *weald*. Namnet har vore brukt over store delar av Europa. Gammalsaksisk *Osweald* er sett saman av *ans* og *walt*.

## Namneberarar

*Oswald av Northumbria (604&ndash;642), konge av Northumbria
*Oswald of Worcester (d. 992), erkebisp av York
*Oswald von Wolkenstein (1376/7&ndash;1445), komponist
*Oswald Achenbach (1827&ndash;1905), tysk målar
*Oswald Balzer (1858&ndash;1933), polsk historikar
*Oswald Chambers (1874&ndash;1917), skotsk prest og forkynnar
*Oswald Avery (1877&ndash;1955), kanadisk-amerikansk medisinar
*Oswald Veblen (1880&ndash;1960), norsk-amerikansl matematikar
*Osvald Chlubna (1893&ndash;1971), tsjekkisk komponist
*Osvald Helmuth (1894&ndash;1966), dansk skodespelar og songar
*Oswald Mosley (1896&ndash;1980), britisk politikar, grunnla British Union of Fascists
*Kristian Osvald Viderø (1906&ndash;1991), færøysk prest, diktar og bibelomsetjar
*Osvald Zahradník (f. 1932), slovakisk dramatikar
Â

**Â** (a-cirkumfleks, liten bokstav: **â**) er ein bokstav i skoltesamisk, rumensk, tyrkisk og vietnamesisk. Bokstaven dukkar òg opp i norsk, fransk, portugisisk, vestfrisisk, friulisk og vallonsk som eit avbrigde av bokstaven *[[a]]*.

## I ymse mål

### Norsk

#### Normalnorsk
Cirkumfleks blir ein del bruka i norske ord der vokalen tidlegare hadde ein *ð* eller *d* etter seg. I samband med vokalen *a* blir cirkumfleksen normalt berre bruka i nokre få ord:

* *sâl* (‘sadel’, i motsetnad til *sal* (‘hall, stort rom’)); *å sâle* (‘å leggje sâl på ’)

#### Dialektar
I tillegg blir cirkumfleks ofte bruka i notasjon av ord med endingsbortfall i notasjon av dei dialektane som har slikt bortfall og som har ein særeigen uttale («cirkumfleksuttale») av slike ord:

* «å gâng» (‘å gå’); «ei kâk» (‘ei kake’); «ei âm» (‘ei ame, tynne’)

### Skoltesamisk
Â er den andre bokstaven i det skoltesamiske alfabetet, og vert uttala [ɐ], ein nesten-open, midtre vokal.

### Rumensk
Â er den tredje bokstaven i det rumenske alfabetet og representerer . Bokstaven î er òg nytta til å skriva dette ljodet.

### Vietnamesisk
Â er den tredje bokstaven i det vietnamesiske alfabetet og vert uttala . Innan vietnamesisk fonologi kan ein leggja til aksentteikn for å forma fylgjande fem tonar av â.
* Ầ ầ
* Ẩ ẩ
* Ẫ ẫ
* Ấ ấ
* Ậ ậ

### Ukrainsk
Â er nytta i ISO 9:1995-systemet for ukrainsk omskriving som bokstaven Я.

### Portugisisk
Â er nytta for å visa trykk på stavingar. IPA-verdet er  (i brasilsk-portugisisk  når han kjem før nasale konsonantar).

### Walisisk
I walisisk vert Â skriven for /ɑː/-ljodet.

## Koding i skriftsystem

## Sjå òg
* Circumfleks

## Bakgrunnsstoff
* Omniglot - skriftsystem og språk over heile verda
** Rumensk
** Vietnamesisk
Smash!

**Smash!** er ein sjokolade som Nidar AS lagar og distribuerer. Produktet vart introdusert for første gong i 1988.

Smash! er laga av salte, kjegleforma maiskjerner som er dekte med mjølkesjokolade.

I ein bolk på 1990-talet vart namnet Smash! bytt ut med «Maize Snacks», men det vart bytt tilbake i 1998. Ein ny variant av Smash!, som hadde paprikasmak og raud emballasje, vart introdusert i 2003. Produktet vart fjerna i 2005 grunna at det skilte seg for lite frå den opphavlege varianten av Smash!.

## Smash! -serien
Opphavleg har Smash! berre vore selt i pose, men serien har fått nye tilskot opp gjennom åra. «Smash! bar» vart introdusert i 2006, og «Smash! sjokoladeplate» kom i sal i 2009. 
**Smash! XXL-pose* (345 gram)
**Smash! -pose* (230 gram)
**Smash! -pose* (100 gram)
**Smash! bar* (40 gram)
**Smash! sjokoladeplate*

## Kjelder
*Produktsida for «Smash!»
Skipper Lakrisbåter

**Skipper Lakrisbåter** er båtforma lakrisbitar som Nidar AS lagar og distribuerer. Produktet vart introdusert i 1983. Det bygde på Kielland Lakrisbåter, som først vart produsert i 1922. Det nye namnet kom til etter at produksjonen var flytta til Nidar-fabrikken i Trondheim på 1980-talet.

Lakrisbåtane er drasjerte bitar med mjuk lakrisgelé, og dei har eit overtrekk som er fastare enn den mjuke innsida.

Produktet gjekk under namnet «Kielland Lakrisbåtar» fram til 1985, då det vart døypt om til «Skipper».

I dag finn ein Skipper i posar på 250 gram.

## Kjelder

*Produktsida for Skipper
Sjokoladen Hobby

**Hobby** er ein sjokolade som Nidar AS lagar og distribuerer. Produktet vart introdusert i 1973.

Sjokoladen Hobby er ihopsett av eitt lag med gelé med banansmak og eitt lag med mjukt, søtt skum som blir pressa saman og dekt med mjølkesjokolade.

I tillegg til sjokoladen på 48 gram, kan ein finne Hobby i godteposane «Nidar Favorittar» og «Smågodt Favorittar».

## Historia
I 1973 var Hobby selt som ein sjokolade på 12 gram. I 1978 vart ein større variant på 30 gram introdusert og tok ein stor part av salet frå den førre, litle varianten. I 1980 lanserte Nidar endå ein variant; Hobby på 48 gram, som er den einaste typen av Hobby-sjokoladen som er i sal i dag. I 1989 og 1990 lanserte Nidar to nye smakar på Hobby-sjokoladen; Bringebær og tutti frutti. Desse to kom ikkje til å bli populære nok, og vart fort fjerna frå butikkhyllene.

## Kjelder

*Produktsida for Hobby

## Bakgrunnsstoff
*Produktsida for Hobby
Doc’

**Doc’** er ein serie pastillar som Nidar AS lagar og distribuerer. Produktet vart introdusert i 1970, og finst i dag i fire ymse smakar.

Doc’ halslinser er sette saman av to lag; kjerne og skall. Kjernen blir laga av ingrediensar som blir kokte i hop til ein masse. Denne massen blir elt, før han blir strekt og forma til drops. Etter det blir dropsa plasserte i ein trommel der dei blir sentrifugerte, medan det blir tilsett ein flytande masse som utgjer skallet på pastillane.

## Doc’-smakar
I dag finn ein Doc’ i fire ulike posar med ymse smakar.
* *Doc’ Original* (lakris)
* *Doc’ [[Eukalyptus]]*
* *Doc’ [[Honning]]- Lakris*
* *Doc’ 3xSitrus* (appelsin, kiwi og sitron)

## Doc’ Stærk
«Doc’ Stærk» er ein ny variant i Doc’-serien som vart introdusert i 2008. Desse pastillane er sterkare enn vanleg Doc’.Stærk finn ein i små esker og i tre ymse smakar i dag:
* *Doc’ Stærk &nbsp;—sterk lakris*
* *Doc’ Stærk &nbsp;—polar[[mint]]*
* *Doc’ Stærk &nbsp;—cayenne-lakris*

## Kjelder
* Historia om Doc’
Mokkatrøffel

**Mokkatrøffel** er ein sjokolade som Nidar AS lagar og distribuerer. 

Produktet vart introdusert i 1937 og er ihopsett av ei mokkakjerne som er dekt av eit tynt lag med mørk sjokolade. 

Sjokoladen inneheld minst 45% kakao og kvart eksemplar veg 42 gram.

Det blir berre produsert 500 000 eksemplar av *Mokkatrøffel* i laupet av eit år. Dette gjer at ein stort sett berre finn sjokoladen i kioskar med eit breitt utval.

## Kjelder
*Produktsida for «Mokkatrøffel»
Kryssaren «Murmansk»

**«Murmansk»** er ein kryssar av Sverdlov-klassa som tenestegjorde i den Sovjetrussiske nordflåten. Skipet vart sjøsett den 22. september 1955 og var i teneste fram til 1989. I 1994 vart «Murmansk» seld til India for opphogging. Medan det var på slep, sleit skipet seg og rann på grunn ved Sørvær i Finnmark.

Det har vore diskusjonar om kryssaren «Murmansk» inneheld radioaktive miljøgifter, eller ikkje. Arbeidet med å få fjerna vraket starta i 2009 og skal vere ferdig innan 2011. I revidert nasjonalbudsjett sette regjeringa av 328 millionar kroner til fjerninga av vraket.

## Referansar


## Bakgrunnsstoff
Sjokoladen Cuba

**Cuba** er ein sjokolade som Nidar AS lagar og distribuerer. 

Produktet vart introdusert i 1938, og i Noreg blir det selt kring fire millionar *Cuba*-sjokoladar kvart år.

*Cuba* er hard på utsida og mjuk inni. Han blir laga ved at sjokolademasse blir fylt i former. Eit stempel lagar så sjokoladeskallet, før fyllet og bunndekket til slutt blir festa på. 

Sjokoladen inneheld minst 30% kakao, minst 20% mjølk, og kvart eksemplar veg 37 gram.

## Kjelder
*Produktsida for «Cuba»
Troika

**Troika** er ein sjokolade som Nidar AS lagar og distribuerer.

Produktet vart introdusert i 1939 under namnet «Gelètrøffel». Det blir selt rundt ni millionar Troika-sjokoladar og kring ein million posar med Troika-bitar kvart år i Noreg.

Sjokoladen Troika bli laga ved at ein tynn marsipanleiv blir dekt over av flytande trøffel, som igjen blir dekt over av bringebærgelé. Desse tre laga blir så kutta opp i rett storleik før dei blir dekte med mørk sjokolade.

Namnet «Troika» kjem frå russisk og tyder trespann, ei gruppe på tre.

## Kjelder
*Produktsida for Troika
Krembanan

**Krembanan** er ein bananforma sjokolade som Nidar AS lagar og distribuerer.

Sjokoladen vart introdusert i 1957 under namnet «Banankrem» og utsjånaden har vore uendra sidan då.
*Krembanan* er laga av eit lag med gelé oppå eit lag med banankrem som er dekt over med mjølkesjokolade. Sjokoladen inneheld minst 30% kakao, minst 20% mjølk, og kvart eksemplar veg 35 gram. I 1957 kjøpte Nidar ei maskin for å pakka sjokolade med bøy på, og denne maskina har pakka *Krembanan*-sjokoladane heilt sidan den gongen. Dette gjer ho til den eldste maskina som enno er i bruk hjå Nidar.

Då sjokoladen vart lansert i 1957 omtalte *Chokoladebladet*, som var utgjeve av Nidar, han slik:
«*Banankrem er en god sjokolade med en fin, myk krem i den populære 25 øres prisklassen*.»

*Krembanan* er ikkje så vanleg i sal hjå vanlege butikkar, men finst ofte i kioskar med eit høveleg utval.

## Kjelder
*Produktsida for «Krembanan»
Intervallsyklus

Ein **intervallsyklus** er innanfor musikken ei samling av tonar som ein finn ved å starta på ein bestemt tone, for så å gå opp med eit bestemt toneintervall til ein er tilbake på oktaven over tonen som var utgangspunktet. Intervallsyklusen er då altså alle dei tonane som er med på vegen. Eit eksempel kan vera å starta på C, og gå oppover med tre halvtonar til ein treffer C igjen. Då vil tonane C, Eb, Gb og A (Bbb) vera med i syklusen.

Intervallsyklusar blir av George Perle notert med ein C, og talet på halvtonar i intervallet etterpå. Til dømes vil ein dim-akkord (med tre halvtonar som intervall) bli notert som C3. Slike syklusar er viktige i post-diatonisk musikk, mellom anna i nyare klassisk musikk.

Her er syklusane C1, C2, C3, C4 og C6 notert:

## Kjelde


* *Denne artikkelen bygger på «[[:en:Interval cycle|Intervallsyklus]]» frå , den 5. august 2009.*
Sjokoladen Nero

**Nero** er ein sjokolade som Nidar AS lagar og distribuerer.

Sjokoladen vart introdusert i 1950 og utsjånaden på emballasjen har forandra seg sidan den gong. *Nero* er ihopsett av eit tynt lag med gelé av lakris som er dekt over med mørk sjokolade. Sjokoladen inneheld minst 45% kakao og kvart eksemplar veg 40 gram.

*Nero* er ikkje so vanleg i sal hjå butikkar, men ein kan ofte hitta sjokoladen i kioskar med eit moderat utval.

## Kjelder
*Produktsida for «Nero»
Dur

**Dur-skalaen** (*scala maggiore* på italiensk) er i musikkteorien ein av dei diatoniske skalaene. Han består av sju ulike tonar og ein åttande tone som ligg éin oktav over den fyrste. Skalaen er tilsvarande den fyrste modale skalaen, òg kalla jonisk skala.

C-dur er den enklaste durskalaen å notera i noter (sjå illustrasjon); han er utan kryss eller b-ar.

## Kjelde

* *Denne artikkelen bygger på «[[:nb:Dur|Dur]]» frå , den 5. august 2009.*
Moll

**Moll** er i musikkteorien nemninga på ein diatonisk skala, som, om ein samanliknar med dur-skalaen, har senka ters, og somme gonger senka sekst og septim, avhengig av kva type mollskala det er. Skalaen er òg den sjette modale skalaen, òg kalla eolisk skala. Nemninga omfattar i blant òg modale skalaer som inneheld ein liten ters, men gjeld hovudsakleg dei tre mollskalaene naturleg moll, harmonisk moll og melodisk moll. 

Den *naturlege mollskalaen* er bygd opp av følgjande intervall: heiltone, halvtone, heiltone, heiltone, halvtone, heiltone, heiltone. Desse intervalla er dei same som ein får om ein begynner ein durskala på det sjette trinnet (seksten). C-dur-skalaen går C D E F G A H, så A-naturleg-moll går A H C D E F G

*Harmonisk moll* tar utgangspunkt i naturleg moll, men har heva septimen (det sjuande trinnet) med ein halv tone, slik at spranget frå sjette til sjuande trinn er ein og ein halv tone: A H C D E F G#. Det heva sjuande-trinnet gir ein leietone til grunntonen. Dette er den mest brukte mollvarianten frå barokkens tid, ettersom det opnar for ein lettare dominantisk tilbakekomst, som òg er vanleg i korallharmonisering.

*Melodisk moll* har heva 6. og 7. trinn på rørsler som går oppover, og senka 6. og 7. trinn på rørsler som går nedover.

## Kjelde

* *Denne artikkelen bygger på «[[:nb:Moll|Moll]]» frå , den 5. august 2009.*
Crispo

**Crispo** er ein sjokolade som Nidar AS lagar og distribuerer. 

Produktet vart introdusert i 1958 på fabrikken til Bergene på Rodeløkka i Oslo. Då Nidar og Bergene sameina, vart produksjonen av Crispo flytta til fabrikkane til Nidar i Trondheim. Det blir selt rundt fem millionar Crispo kvart år i Noreg.

Crispo blir framstilt ved at mjølkesjokolade blir blanda med «sprø krisp» av ris. Blandinga blir så helt i former som blir førte gjennom ristebord. Desse spreier sjokoladen utover forma, før formene blir køyrte gjennom fleire kjølekanalar. Sjokoladen blir så helt ut av formene og over på eit band der han blir pakka i emballasje.

## Crispo-variantar
Det var berre ein variant av Crispo i sal fram til 1995, då vart storplata av Crispo introdusert.  
Januar 2007 lanserte Nidar Crispo som ein liten sjokolade; «Crispo bar». Denne kunne ein finna i fem ulike design.

## Kjelder
*Produktsida for Crispo
Density 21.5

**Density 21.5** er eit verk for solo tverrfløyte, skriven av Edgard Varèse i 1936 (revidert i 1946). Verket blei laga for fløytisten Georges Barrère, til premieren av platina-fløyta hans. Verket er basert på to melodiske idear: Ein modal og ein atonal.

## Lytt til verket
* Density 21.5: John McMurtery, tverrfløyte
Edgard Varèse

**Edgard Victor Achille Charles Varèse** () ofte kjend som **Edgar Varése**, var ein fransk-amerikansk moderne komponist. Han etterlét seg eit mindre verk (til saman rundt tre timar), men er blitt rekna blant dei viktigaste komponistane frå 1900-talet, og er blitt rekna som ein opphavsmann til elektronisk musikk.

Varèse sin musikk vektlegg rytme og klangfarge. Han tok for alvor i bruk støylydar og gav dei ei sentral plassering i verka sine. På denne måten førebudde han bruken av dei nye elektroniske instrumenta i den klassiske musikken. Varese såg på musikk som organisert lyd, der alle lydar kunne nyttast i komposisjonsprosessen. Rytmikken blei det viktigaste elementet i musikken, og slagverksfamilien har ein sentral plass. Dette kjem særleg fram i det mest kjente verket hans, *Ionisation* (1931). Orkesteret han nyttar i denne komposisjonen, består av 13 musikarar som alle spelar ulike slagverksinstrument, til saman 37 instrument, i tillegg til to sirener.

## Kjelder

* *Denne artikkelen bygger på «[[:nb:Edgard Varèse|Edgard Varèse]]» frå , den 5. august 2009.* 
 

* *Denne artikkelen bygger på «[[:en:Edgard Varèse|Edgard Varèse]]» frå , den 5. august 2009.* 
 

## Bakgrunnsstoff
Caramello

**Caramello** er ein sjokolade som Nidar AS lagar og distribuerer. 

Produktet vart introdusert i 1958 og er i hopsett av mjølkesjokolade fylt med mjuk, flytande karamell. Sjokoladen inneheld minst 30% kakao, minst 20% mjølk, og kvart eksemplar veg 35 gram. 

I dag er Caramello-sjokoladen bølgjeforma, har tynnare sjokoladeveggar og inneheld meir karamell enn før.

## Kjelder
*Produktsida for «Caramello»
Allen Forte

**Allen Forte** () var ein USA-amerikansk musikkteoretikar som var professor i musikk ved Yale University. Han er truleg mest kjend for boka *The Structure of [[atonal musikk|Atonal Music]]*.

## Kjelder

* *Denne artikkelen bygger på «[[:en:Allen Forte|Allen Forte]]» frå , den 5. august 2009.* 
 

## Bakgrunnsstoff
*''The Structure of Atonal Music''.
Pastillen Knott

**Knott** er ein pose med pastillar som Nidar AS lagar og distribuerer. Produktet vart introdusert i 1960.

I åra 1960-1975 var produksjonen og distribueringa gjort av Kielland A/S, men har blitt overteke av Nidar sidan den gongen føretaka fusjonerte.

Posen med Knott inneheld småe pastillar med tre ulike farger og smakar; brun (salmiakk), grå (lakris) og kvit (peparmynte).

## Kjelder

## Bakgrunnsstoff

*Produktside ved nidar.no
IFA

**IFA** er ein pastill som Nidar AS lagar og distribuerer. Produktet vart introdusert i 1930.

## Soge
Den første IFA-pastillen var introdusert av ASOLA, AS O. Larsen, og fanst då berre i smaken søt lakris i ei svart eske. Smaken med salt lakris i ei kvit eske kom seinare, og overtok til slutt for den opphavlege varianten IFA. Produksjonen av IFA vart overteke av Kiellands dropsfabrikk i 1968. I 1975 vart produksjonen flytta over til Nidar då Kielland vart kjøpt opp.

IFA-pastillen er døypt etter den norskfødde songaren Ivar Fridtjof Andresen. Han har tilrådd pastillen, og ein kan lesa eit sitat frå han på baksida av den originale pastilleska:

«*Blandt dens fornemste egenskaper er først og fremst den, at den forebygger tørrhet i hals og svelg. Jeg kan paa det varmeste anbefale denne pastill til sangere, talere, røkere og sportsmenn.*»  Ivar F. Andresen, Dresden N. 5-11-30.

## Framstilling
Pastillane blir laga med råvarer som blir blanda og kokte. Massen blir så støypt ut i mjøl. Pastilane blir tørka før dei blir skilte frå støypemjølet med børsting og blåsing, og til slutt glansa og pakka i esker.

## IFA-variantar
I dag finn ein IFA i fire variantar; den opphavlege pastilleska, og tre posar med større og mjukare pastillar i ymse farger og smakar.

**IFA Original Salt lakris*
**IFA-pose: Søt lakris*
**<span style="color:red;">IFA-pose: Jordbær lakris</span>*
**<span style="color:orange;">IFA-pose: Appelsin lakris</span>*

## Kjelder
*Produktsida for IFA
Gunnlaug

**Gunnlaug** er eit kvinnenamn, i norrøn tid også mannsnamn, av norrønt opphav. Det har namnedag den 6. august.

Det norrøne namnet *Gunnlaugr* er sett saman av *gunnr/guðr,* 'kamp, strid', og -laug, 'lovnad, vigd'. På moderne islandsk er Gunnlaugur eit mannsnamn og Gunnlaug eit kvinnenamn.

I 2009 var det 457 norske kvinner som heitte Gunnlaug.

## Namneberarar
### Menn
* Gunnlaug Illugesson Ormstunge (900-talet), norrøn sogehelt i *[[Soga om Gunnlaug Ormstunge]]*
* Gunnlaug Leifsson (Gunnlaugr Leifsson) (d. 1218/19), islandsk munk og omsetjar

### Kvinner
* Gunnlaug Moen Hembery (f. 1971), norsk teiknar

## Kjelder
*
Gunnleiv

**Gunnleiv** og **Gunnleif** er personnamn av norrønt opphav. Andre skrivemåtar av namna er **Gunleif** og **Gunleiv**. Gunnleiv har namnedag den 6. august. 

Namna er sett saman av dei norrøne namneledda *[[gunn]]r/guðr,* 'kamp, strid', og *[[leifr]], láfr*, 'som blir igjen', her med tydinga 'etterkomar, arving'.

Namna er rekna som mannsnamn i Noreg. På Island er Gunnleif brukt som kvinnenamn, medan Gunnleifur er den mannlege forma.

I 2009 var namnet brukt av til saman 216 menn der 75 nytta skrivemåten Gunleiv, 66 Gunleif, 48 Gunnleiv og 27 Gunnleif.

## Kjelder
* 


* *Delar av denne artikkelen bygger på «[[:en:Ingvar runestones|Ingvar runestones]]» frå , den 5. august 2009.*
Concertgebouw-orkesteret

**Concertgebouw-orkesteret** eller **Koninklijk Concertgebouworkest** er eit symfoniorkester som høyrer heime i konserthuset Concertgebouw i Amsterdam. Orkesteret er det best kjende og mest respekterte symfoniorkestera i Nederland, og høyrer til i verdsklassen. Det har namn etter konserthuset Concertgebouw, og fekk sitt kongelege namn i 1988 av dronning Beatrix av Nederland.

## Kjelder

* *Denne artikkelen bygger på «[[:sv:Concertgebouworkestern|Concertgebouworkestern]]» frå , den 26. april 2011.*
Eikemo i Åkrafjorden

**Eikemo** er ein veglaus gard som ligg på nordsida av Åkrafjorden i Etne kommune i Sunnhordland. Tilknytt til garden ligg òg Eikemostølen.

Eikemo hadde seks fastbuande i 2005. 3 av desse er gardbrukarar som mellom anna held geiter. Det fanst rundt 300 geiter på Eikemo dette året.

Bøndene på Eikemo satsar mykje på turisme om sommaren. Frå juni til august har det vorte arrangert traktorsafari til Eikemo og Eikemostølen med servering av stølsmat og guiding av bonden sjølv.

Eikemo har elles vorte vidgjete frå fjernsynsserien Der ingen skulle tru at nokon kunne bu, som laga eit program om plassen fordi han er så vanskeleg tilgjengeleg og lite befolka.

## Bakgrunnsstoff

* Traktorsafari til Eikemostølen på aakrafjorden.no. 
* NRK sitt program om Eikemo.
Buddyprisen

**Buddyprisen** er ei utmerking som blir delt ut av Norsk jazzforum til norske jazzmusikarar. Prisen er ein statuett av trompetaren Buddy Bolden, av biletkunstnaren Lise Frogg, samt 50 000 kroner (2005). Utdelinga skjer på klubben Bare Jazz i Oslo.

## Prisvinnarar
* 1956 Rowland Greenberg
* 1957 Arvid Gram Paulsen
* 1958 Einar Iversen
* 1959 -
* 1960 Mikkel Flagstad
* 1961 Erik Amundsen
* 1962 Bjørn Johansen
* 1963 -
* 1964 Øistein Ringstad
* 1965 Karin Krog
* 1966 -
* 1967 Jon Christensen
* 1968 Jan Garbarek
* 1969 Arild Andersen
* 1970 Frode Thingnæs
* 1971 Carl Magnus Neumann
* 1972 Asmund Bjørken
* 1973 -
* 1974 -
* 1975 Bjørn Alterhaug
* 1976 Laila Dalseth
* 1977 Egil Kapstad
* 1978 Kristian Bergheim
* 1979 Guttorm Guttormsen
* 1980 Bjarne Nerem
* 1981 Knut Riisnæs
* 1982 Radka Toneff
* 1983 Terje Bjørklund - Knut Kristiansen - Espen Rud
* 1984 Jon Balke
* 1985 Terje Rypdal
* 1986 Thorgeir Stubø
* 1987 Tore Jensen
* 1988 Carl Morten Iversen - Terje Venaas
* 1989 Per Husby
* 1990 John Pål Inderberg
* 1991 Stein Erik Tafjord
* 1992 Morten Gunnar Larsen
* 1993 Egil Johansen (1934-1998)
* 1994 Bjørn Kjellemyr
* 1995 Per Jørgensen
* 1996 -
* 1997 Ole Jacob Hansen
* 1998 Magni Wentzel
* 1999 Totti Bergh
* 2000 Sidsel Endresen
* 2001 Jon Eberson
* 2003 Nils Petter Molvær
* 2003 - ÆresBuddy: Petter Pettersson
* 2004 Bugge Wesseltoft
* 2005 Arve Henriksen
* 2006 Paal Nilssen-Love
* 2007 Jon Larsen
* 2008 Frode Gjerstad
* 2009 Dag Arnesen
* 2010 Karl Seglem
* 2011 Eldbjørg Raknes
* 2012 Tore Brunborg
* 2013 Jan Gunnar Hoff
* 2014 Erlend Skomsvoll
* 2015 Håkon Kornstad
* 2016 Live Maria Roggen
* 2017 Audun Kleive
* 2018 Ingebrigt Håker Flaten
* 2019 Ståle Storløkken
* 2020 Maja Solveig Kjelstrup Ratkje og Solveig Slettahjell

## Bakgrunnsstoff

* Vinnarar av Buddyprisen hjå Norsk Jazzforum sine nettsider
Didrik

**Didrik** er eit mannsnamn av tysk opphav. Det har namnedag den 7. august.

Didrik er danna som ei lågtysk form av gammalhøgtysk Theodorik, med ledd som tyder 'folk' og 'rik, mektig, høvding', som er i slekt med norsk Tjodrek. 
Andre former av namnet er Diderik, Diederik, Dederick og Dietrich. Dzidrzych og Dzietrzyk med kortformene Dyt(ek), Dytko, Dytel, Dytusz og Dzietko er nokre polske former. Derrick, Jerrick og Derek er engelske former. Dirk er ei utbreidd kortform.

## Namneberarar
* Didrik Pining (ca. 1428-1491), norsk adelsmann, kaper og guvernør på Island
* Diderich Hegermann (1763-1835), norsk offiser og eidsvollmann
* Didrik Sigbjørnsen (1785-1881), norsk stortingsmann
* Didrik Bøgvad (1792-1856), norsk stortingsmann
* Didrik Ferdinand Didrichsen (1814-1887), dansk vitskapsmann
* Didrik Anders Gillis Bildt (1820–1894), svensk baron, offiser, politikar og statsminister
* Didrik Magnus Axel Möller (1830–1896), svensk astronom
* Didrik Cappelen (1836 - 1914), norsk høgrepolitikar
* Didrik Hegermann Grønvold (1855-1928), norsk skulemann, museumsstyrar og forfattar
* Didrik Arup Seip (1884–1963), norsk språkforskar
* Ole Didrik Lærum (f. 1940), norsk patologiprofessor
* Didrik Munch (f. 1956), norsk mediedirektør
* Didrik Solli-Tangen (f. 1987), norsk Eurovision-deltakar

## Kjelder
* 

* *Denne artikkelen bygger på «[[:pl:Teodoryk (imię)|Teodoryk (imię)]]» frå , den 6. august 2009.*
Tharangambadi

**Tharangambadi** er ein kystby i Tamil Nadu som frå 1620 til 1845 var ein dansk koloni, kjend som **Dansk Ostindia** eller **Trankebar**. Byen ligg i distriktet Nagapattinam, nær munningen til ei elv som renn ut frå Kaveri og rundt 100 km sør for storbyen Pondicherry.

## Soge

Tarangambadi tyder 'hav-' eller 'bølgjestaden', og var opphavleg ein tamilsk fiskarlandsby. Den 20. november 1620 gav herskaren av Tanjore-riket det danske sendebodet Ove Gjedde løyve til å oppretta ei festning og handelsstad der, mot ein årleg tributt. Bygginga av Dansborg, som framleis står på staden, tok til. Trankebar blei så utgangspunktet for dansk handel og fraktfart over Indiahavet, til dømes med pepar frå Tenasserim (eller Mergui) i dagens Burma og nellik frå Macassar i dagens Indonesia.

Etter at Gjedde drog tilbake til Danmark i 1622 styrte nederlandske Roelant Crappé kolonien, før han overlet styret til landsmannen Barent Pessart i 1639. Willem Leyel, send frå Danmark av Det danske austindiakompaniet, tok over i 1643. Han utkjempa mindre krigar mot Golconda og Bengal gjennom kaperåtak. I 1648 blei Leyel avsett av ei gruppe offiserar leidd av Poul Hansen Korsør, truleg fordi dei ønska å fortsetja den innbringande kaperverksemda. 

Etter at Leyel kom til staden med «Christianshavn» kom det ingen fleire skip frå Danmark på rundt 30 år. Talet på skandinavar i kolonien sokk stadig, og då Korsør døydde i 1655 blei Eskild Andersen Kongsbakke, ein svenske frå «allmugen», vald til leiar. Han var snart den einaste gjenlevande danske representanten i kolonien. 

I 1655 sende najaken av Tanjore, som ikkje hadde fått tributt på mange år, ein hær for å ta tilbake kolonien. Ein styrke leidd av Kongsbakke med mange lokale krigarar stod imot dette og andre åtak. I 1660 fekk Kongsbakke bygd ein mur rundt staden. Etter ei omleiring som varte i ni månader blei han og najaken einige om ein ny avtale. Kongsbakke også send fleire rapportar om kolonien til Danmark, og i 1669 kom fregatten «Færø» til staden med fleire folk.

I 1795 byrja dei første protestantiske misjonærane i India, Bartholomäus Ziegenbalg og Heinrich Pluetschau, arbeid i Trankebar. Dei omsette Bibelen først til tamil og deretter til hindustani. 

På grunn av dei europeiske napoleonskrigane tok britiske styrkar over kolonien i 1801. Han blei tilbakeført til Danmark gjennom Kielfreden i 1814, men seld til Storbritannia, saman med Serampore og Nikobarane, i 1845.

Tranquebar var ein travel hamneby i Britisk India, men blei mindre viktig for transport etter at det blei bygd jarnbanespor til Nagapattinam rundt 1860.

## Kjelder
* 

* *Denne artikkelen bygger på «[[:en:Tharangambadi|Tharangambadi]]» frå , den 6. august 2009.* 
 

## Bakgrunnsstoff
* Trankebar.net 
* Uno Barner Jensen: Dansk Indien, Dansk Ostindien
* Tranquebar ved colonialvoyage.com
Reserveflåte

Ei **reserveflåte** er ei samling med eldre skip i marinen som ikkje trengst i aktiv teneste lenger. Dei er lagt i mellombels opplag, i tilfelle det ein gong skulle vere naudsynt å kalle dei inn i aktiv teneste igjen. I praksis vert det derimot ofte slik at skip i reseveflåten vert utdaterte og såleis skrapa, seld, eller nytta som mål for militære øvingar. Nokre historiske skip vert gjerne opna som museumskip for publikum.
Rabindranath Tagore

**Rabindranath Tagore** () var ein bengalsk (hinduisk) tenkjar, nasjonalist og forfattar. Han arbeidde for sosial reform og støtta indisk sjølvstende, og skreiv både politiske og meir personlege tekstar. Han er kjend for verk som *Gitanjali* (Song-offer), *Gora* ('Lyshuda') og *Ghare-Baire* ('Heimen og verda'), og har skrive teksten til både den indiske og den bangladeshiske nasjonalsongen: «Jana Gana Mana» og «Amar sonar Bangla». 

Tagore var anerkjent både i heimlandet og i Vesten, der han påverka mange forfattarar. I 1913 blei han den første asiaten som vann ein nobelpris då han fekk Nobelprisen i litteratur. Han grunnla også Visva-Bharati-universitetet.

## Liv
Tagore var fødd i Calcutta i Bengal i Britisk India som son av Sarada Devi (1830-1875) og religionsgrunnleggjaren Debendranath Tagore (1817-1905). Familien var velståande brahminar med eit herskapshus i Calcutta og eigedommar i Santiniketan og Shilaidaha. Tagore reiste til England i 1878 og studerte juss ved University College London, men vende tilbake til India i 1880 utan å ha fått ei grad. I 1883 gifta han seg med Mrinalini Devi.

## Sjå òg
*Familien Tagore

## Kjelder

* *Denne artikkelen bygger på «[[:en:Rabindranath Tagore|Rabindranath Tagore]]» frå ,  den 7. august 2009.*  


## Bakgrunnsstoff
Yvonne

**Yvonne** er eit fransk kvinnenamn som også kan stavast **Ivonne**. Yvonne har norsk namnedag den 8. august og svensk den 29. mai.

Namnet er danna som ei kvinneleg kjæleform av mannsnamna *[[Yvon]]* eller *[[Yves]]*. Desse er franske former av *[[Ivo]]*, som kjem frå gammalhøgtysk *íwa*, 'barlind, boge'. Yvette er eit nærskyld namn danna på same måte. Namnet er kjend som Ivona eller Iwona i slaviske område, og tidvis som Evonne på engelsk. 

Namnet er utbreidd i Sverige, der 36 591 kvinner (0,8 %) heitte Yvonne i 2006, og Belgia, der 20 184 kvinner (0,4 %) hadde namnet i 2002.

## Namneberarar
* Yvonne Arnaud (1892–1958), fransk artist
* Yvonne Printemps (1894–1977), fransk artist
* Yvonne De Carlo (1922–2007), kanadisk-amerikansk skodespelar
* Yvonne Jacquette (f. 1934), amerikansk kunstnar
* Yvonne Rainer (f. 1934), amerikansk koreograf og filmskapar
* Yvonne Minton (f. 1938), australsk operasongar
* Yvonne Elliman (f. 1951), amerikansk songar
* Yvonne Fritze (f. 1962), dansk-norsk pedagog
* Yvonne Jeanette Karlsen (f. 1966), norsk maler og grafikar
* Yvonne Kuhn (f. 1971), norsk forfattar
* Yvonne Strzechowski (f. 1982), australsk skodespelar

## Kjelder

* *Denne artikkelen bygger på «[[:nb:Yvonne|Yvonne]]» frå , den 7. august 2009.*
Evy

:*Sjå òg [[Evie på Orknøyane]]*
**Evy**, **Evi** eller **Evie** er ei kjæleform av Eva og namn som byrjar med E- eller Ev-, som Evelyn. «Eva» er eit opphavleg hebraisk namn som tyder 'liv' og er kjend frå Adam og Eva i Bibelen.

Evy var utbreidd i Sverige frå 1920- til 1940-talet.

Evy har svensk namnedag den 12. februar og norsk den 8. august.

## Namneberarar
* Edith Elizabeth «Evie» Greene (1875–1917), engelsk artist
* Evie Hone (1894–1955), irsk kunstnar
* Evy Berggren (f. 1934), svensk gymnast
* Evy Palm (f. 1942), svensk langdistansløpar
* Evi Mittermaier (f. 1953), tysk alpinist
* Evie Tornquist-Karlsson (f. 1956), amerikansk songar, kjend under artistnamnet «Evie»
* Evy Elise Kasseth Røsten (f. 1978), norsk skodespelar
* Evi Sachenbacher-Stehle (f. 1980), tysk langrennsløpar
* Evi Goffin (f. 1981), belgisk songar
Museumsfartøy

Eit **museumsfartøy** er eit eldre skip eller ein båt som er bevart for ettertida og gjort tilgjengeleg for publikum. Eit museumsfartøy kan anten vere utstilt i eit museum, eller liggje ved kai eller tørrdokk.

## Sjå og
* Veteranfartøy
Fylkesveg 100 i Hordaland

:*Sjå òg [[fylkesveg 100|fylkesveg 100 (fleirtyding)]]*.

**Fylkesveg 100 i Hordaland** går mellom Skarsmo og Tveit i Odda kommune. Vegen er 3,5 km lang.

## Kommunar og knutepunkt

* Skarsmo
*Kommunal veg frå Tveit til Reinsnos (9,8 km)

## Bakgrunnsstoff
STS «Mir»

**STS Mir** er eit russisk tre-mastra fullriggar som fungerer som skuleskip. Skipet vart bygd på Lenin-verftet i Gdansk i 1987, som eit av totalt seks søskenskip, etter teikningar av den polske seglskutekonstruktøren Zygmunt Khoren. Skipet siglar under russisk flagg og er registrert i St. Petersburg.

Namnet «Mir» tyder fred.
HMS «Belfast»

**HMS «Belfast»** er ein lett britisk kryssar som blant anna medverka i andre verdskrigen og koreakrigen. Kryssaren deltok blant anna i senkinga av den tyske slagkryssaren «Scharnhorst». HMS «Belfast» deltok og i bombardemanget før ilandstigninga i Normandie.

På 1970-talet var skipet omgjort til museumsfartøy. Publikum kan gå om bord og blant anna høyre på originalinspelingar av radiotrafikken frå jakta på «Scharnhorst».

## Bakgrunnsstoff

* Nettstaden åt Imperial War Museum
Michoacán

**Michoacán** (offisielt *Michoacán de Ocampo*) er ein av 31 delstatar i Mexico og ligg i den sør-austlege delen av landet. Hovudstaden og største byen er Morelia. Delstaten har eit areal på 58 599 km². Han er Mexicos sekstende største delstat.

Michoacán grensar til Colima og Jalisco i vest, Guanajuato og Querétaro i nord, México i aust, Guerrero i sør-aust, og Stillehavet i sør.

Namnet kjem frå nahuatlordet *Michhuacān*, som tyder 'fiskarstaden'. Den største ferskvassjøen i Mexico, Chapalasjøen, ligg på grensa mellom Michoacán og Jalisco.

## Kjelder

## Bakgrunnsstoff

*
Leik

**Leik** er ulike aktivitetar som typisk har som hovudføremål å underhalde og ha det moro, og som ikkje verker nyttig i seg sjølv. Leik er likevel viktig i utvikling og læring av kroppslege, mentale og sosiale evner. Leik er typisk ein sosial aktivitet fleire utfører saman, ofte med bruk av leiketøy, men ein kan også leika åleine. Menneske, særleg barn, er kjende som leikarar, men også mange andre dyr kan leika.

Det finst former for leik utan reglar, såkalla ustrukturert leik, og leik med klarare fastsette reglar og mål. Nokre av desse er vidareutvikla til sport og spel.

## Bakgrunnsstoff
«Southern Actor»

**«Southern Actor»** er ein kvalbåt som no fungerer som museumsfartøy i Sandefjord. Fartøyet vart bygd i 1950 for kvalfangstselskapet Chr. Salvesen i Leith i Skottland. Då gamle kvalfangarar i 1980-åra i Sandefjord fann ut at også ein gamal kvalbåt måtte takast vare på, viste det seg umogleg å finne ein av byens eigne kvalbåtar. Ingen av dei var i ein slik stand at dei eigna seg til restaurering. Då velde ein istaden «Southern Actor» ettersom selskapet Salvesen kan seiast å vere halvt norsk. Ein stor del av mannskapa på Salvesen sine ekspedisjonar var frå Vestfold.

«Southern Actor» vart ferdig restaurert i 1995, så autentisk som mogleg slik båten var opphavleg. 

Båten høyrer i dag til Hvalfangstmuseet.

## Bakgrunnsstoff
* Om «Southern Actor» (Jim Mclaren's nettside) 
* Hvalfangstmuseet sin offisielle nettside
HMS «Victory»

**HMS «Victory»** er eit britisk linjeskip med 104 kanonar. Kjølen på HMS «Victory» vart strekt i 1759 og sjøsett i 1765. Under sjøsettinga hadde fartøyet slagside mot styrbord, så ein måtte leggje til 38 tonn med ekstra ballast. 

HMS «Victory» er kjend for å ha vore admiral Horatio Nelson sitt flaggskip under slaget ved Trafalgar.

I dag er HMS «Victory» eit museumsskip i Portsmouth i England og tar kvart år imot over 300 tusen besøkande. 

## Bakgrunnsstoff
* HMS «Victory» - offisielt nettsted fra Royal Navy (engelsk)
* Restaurering av HMS «Victory» (engelsk) 
* Nelsons ''Victory'' (engelsk 
* Livet ombord på HMS «Victory» (engelsk) 
* [HMS «Victory», tekniske data (engelsk)](http://www.bruzelius.info/Nautica/Ships/War/GB/Victory(1765).html)
* Royal Naval Communications Association, Sambandshistorie, de første signalskolene (engelsk)
Ronald

**Ronald** er eit skotsk mannsnamn avleidd frå norrønt. Det har norsk namnedag den 9. august.

Namnet svarer til Ragnvald, opphavleg *Ragnvaldr*, som er sett saman av norrønt *regin*, 'råd' og *valdr*, 'herskar'. Det blei vanleg i Skottland gjennom skandinavisk innvandring. Namnet spreidde seg i den engelsktalande verda på 1900-talet. I 1990 var det det 21. mest brukte i USA, med opp mot 1,1 million (0,73 % )  brukarar.

Kortformer som Ron og Ronny er også vanlege. Reginald, Reynold og Ronaldo er andre former av namnet.

## Namneberarar

* Sir Ronald Ross (1857–1932), britisk lege og nobelprisvinnar
* Ronald Firbank (1886–1926), britisk forfattar
* Ronald Arbuthnott Knox (1888–1957), britisk geistleg og forfattar 
* Ronald August Fangen (1895–1946), norsk forfattar og kritikar
* Ronald G. W. Norrish (1897–1978), britisk kjemikar og nobelprisvinnar
* Ronald Syme (1903–1989), britisk klassisk filolog og historikar
* Ronald Alison Kells Mason (1905–1971), newzealandsk forfattar
* Ronald Coase (f. 1910), britisk økonom
* Ronald Reagan (1911–2004), amerikansk skodespelar, politikar og president i USA
* Ronald Stuart Thomas (1913–2000), walisisk prest og diktar
* Ronald Searle (f. 1920), engelsk serieteiknar
* Ronald David Laing (1927–1989), britisk psykiater og psykolog
* Ronald Golias (1929-2005), brasiliansk skodespelar
* Ronald Dworkin (f. 1931), amerikansk filosof
* Ronald Venetiaan (f. 1936), surinamsk politikar og president
* Ronald Bye (f. 1937), norsk politikar
* Ronald Shannon Jackson (f. 1940), amerikansk jazzmusikar
* Ronald W. Langacker (f. 1942), amerikansk lingvist
* Ronald Belford «Bon» Scott (1946-1980), australsk vokalist i AC/DC
* Ronald David Wood (f. 1947), engelsk rockemusikar frå The Rolling Stones
* Ronald Koeman (f. 1963), nederlandsk fotballspelar og manager
* Ronaldo Luiz Nazário de Lima (f. 1976), brasiliansk fotballspelar kjend som Ronaldo 
* Ronaldo de Assis Moreira (f. 1980), brasiliansk fotballspelar kjend som Ronaldinho
* Cristiano Ronaldo dos Santos Aveiro (f. 1985), portugisisk fotballspelar

## Annan bruk
* Ronald McDonald, maskot for burgarkjeda McDonald’s

## Kjelder

*behindthename.com
**Denne artikkelen bygger på «[[:nb:Ronald|Ronald]]» frå ,  den 8. august 2009.*
Ronny

**Ronny**, **Ronni** og **Ronnie** er personnamn. I Noreg er dei mest kjende som mannsnamn danna som kjæleformer av Ronald, i slekt med Ron. Ronni og Ronnie kan også vera kvinnelege kortnamn, til dømes av Veronika. Ronny har norsk namnedag den 9. august og svensk den 16. mai.

Bruken av namnet tok til å veksa i Noreg i etterkrigstida. Det var særs populært på 1970-talet, då opptil 1,0 % av nyfødde gutar kunne få namnet Ronny. I 2009 var det 5&nbsp;787 menn som heitte Ronny, 328 som heitte Ronnie og 88 som heitte Ronni.

I Noreg og Sverige har namnet ei tid hatt klare underklasse- og pøbel-assosiasjonar. Sverige hadde til dømes det oppdikta raggarparet Ronny och Ragge og Claes Malmberg-figuren Ronny Jönsson, medan Noreg hadde Randi og Ronny i Tramteateret. Den svenske idéhistorikaren Ronny Ambjörnsson har skrive ei sjølvbiografisk bok med tittelen *Mitt förnamn är Ronny - berättelsen om en klassresa*.

## Namneberarar
* Ronny Cox (f. 1938), amerikansk gitarist og skodespelar
* Ronnie James Dio (f. 1942), amerikansk songar
* Ronnie Peterson (1944–1978), svensk reserbilførar
* Ronnie Lane (1946–1997) engelsk musikar
* Ronnie Wood (f. 1947), engelsk musikar, gitarist i The Rolling Stones
* Ronald Wayne «Ronnie» Van Zant (1948–1977), amerikansk musikar
* Ronny Yu (f. 1950), kinesisk regissør
* Ronny Someck (f. 1951), irakisk-israelsk diktar
* Ronny Harald Blomvik (f. 1958), ordførar i Sula
* Ronny Jordan (f. 1962), engelsk jazzgitarist
* Ronnie Coleman (f. 1964), amerikansk bodybuilder
* Ronny Landin (1964-1986), svensk valdsoffer, opphav til Ronny Landin-prisen
* Ronni Le Tekrø (f. 1963), norsk gitarist
* Ronny Johnsen (f. 1969), norsk fotballspelar
* Ronny Bank (f. 1971), norsk kunsntar
* Ronnie M.A.G. Larsen (f. 1971), norsk forfattar og musikar
* Ronny Mosuse (f. 1971), belgisk musikar
* Ronny Nilsen (f. 1971), norsk spydkastar
* Ronny Sommerro (f. 1974), ordførar i Nesna
* Ronny Espedal (f. 1975), norsk fotballspelar
* Ronnie Jacobsen (f. 1975), norsk bluesgitarist
* Ronnie O'Sullivan (f. 1975), engelsk profesjonell snookerspelar
* Ronny Turiaf (f. 1983), fransk basketballspelar
* Ronny Brede Aase (f. 1986), norsk platepratar
* Ronny Pøbel, norsk pønkmusiker, eigentleg Ronny Olsen
* Ronnie Johansen, norsk baryton

## Kjelder
* behindthename.com
* «Hva skal barnet IKKE hete»  ved humorkanari.com. Humoristisk døme på fordommar mot namnet Ronny
Magne Myhren

**Magne Myhren** () var ein norsk spelemann, målmann og språkforskar frå Hol kommune i Hallingdal.  Han var i mange år tilknytt Leksikografisk institutt ved Universitetet i Oslo, og vart rekna som ein førande kapasitet på Ivar Aasen. Han var òg ei viktig kjelde for hallingspel, og ein fagleg kapasitet på hardingfeletradisjonen i det heile. 

Magne Myhren vart fødd på garden Myren i Skurdalen. Han lærte slåttespel av Sevat Sataøen og Jørgen Husemoen, og gjekk seinare på Voss landsgymnas. Her kom han i kontakt med Halldor Meland og Anders S. Kjerland. Frå 1960 studerte ved Universitetet i Oslo. I Oslo vart han knytt til lagsarbeidet i Bygdelagssamskipnaden, og spela mykje i lag med Kjetil Løndal. Desse var gode vener så lenge Løndal levde. Han vart gift med dotter av Eivind Groven, Dagne Groven Myhren.

Gjennom nært samarbeid med Eivind Groven vart han godt kjend med utviklinga av hardingfeleverket, som han og har skrive fleire artiklar om. Han har halde foredrag om slåttetradisjonen i Hallingdal, tradisjonen i Telemark, og om ymse spelemenn. Han har laga ei rekke program for folkemusikkhalvtimen i NRK. Han har ei rekkje gode plasseringar på landskappleiken å vise til, men var meir verksam som foredragshaldar og innleiar i seinare tid. 

Som norrønfilolog har Myhren omsett Sonatorrek på nytt, og har i tillegg arbeidd med Nynorsk Ordbok. 

Han er far til kvedaren Øyonn Groven Myhren og filolog og spelemann Eilev Groven Myhren.
USS «Hornet» (CV-12)

**USS «Hornet» (CV/CVA/CVS-12)** er eit amerikansk hangarskip av Essex-klassa. Konstruksjonen byrja i august 1942 og skipet skulle eigentleg bere namnet USS «Kearsarge», men då USS «Hornet» (CV-8) vart senka etter eit japansk angrep i oktober 1942, vart det nye skipet kalla opp etter dette istaden.

USS «Hornet» vart sjøsett den 30. august 1943 og sett i teneste 29. november 1943. Etter tre månader med trening, slutta USS «Hornet» seg til dei amerikanske styrkane i Stillehavet, der skipet spela ei stor rolle i kamphandlingane under andre verdskrigen og Vietnamkrigen. I fredstid tok USS «Hornet» del i Apollo-programmet, der skipet brakte om bord materiell og astronautar frå den ubemanna AS-202 og dei bemanna romferdene Apollo 11 og Apollo 12.

Den 26. juni 1970 vart USS «Hornet» tatt ut av aktiv teneste og stroke frå Naval Vessel Register i juli 1989. I 1991 vart skipet erklert som eit nasjonalhistorisk landemerke og i 1998 vart skipet eit museumsskip, opent for publikum.

## Bakgrunnsstoff

* ''USS Hornet'' by the US Navy
* ''USS Hornet'' Museum
USS «Hornet»

**USS «Hornet»** har vore namnet på åtte skip hjå United States Navy.

* USS «Hornet» (1775) var ein slupp i teneste frå 1775 og kjempa i den amerikanske frigjeringskrigen
* USS «Hornet» (1805) var ein anna slupp som deltok i den første barbareskkrigen.
* USS «Hornet» (1805), var ein slupp som vart sjøsett den 28. juli 1805 og som sokk i ein storm, den 29. september 1829.
* USS «Hornet» (1813) var ein skonnert mellom 1814 og 1820.
* USS «Hornet» (1865) var ein hjuldampar som opphavleg høyrde til sørstatane, men som vart teken av US Navy.
* USS «Hornet» (1898) var ein lystbåt bygd om til kanonbåt.
* USS «Hornet» (CV-8) var plattform for dei 16 B-25-bombeflya, som gjennomføyrde Doolittle-raidet. Deltok i slaget ved Midway og vart senka under slaget om Guadalcanal den 26. oktober 1942
* USS «Hornet» (CV-12) skulle opphavleg heite *Kearsarge*, men vart døypt om etter tapet av CV-8. Er i dag eit museumsskip i Alameda, California.
Kinasjakk

**Kinasjakk** er eit brettspel som kan spelast av to til seks personar samstundes. Spelet går ut på at spelarane flyttar dei ti brikkene sine over til motsett side av brettet. Det kan gjerast ved å flytte ei brikke eit steg lenger fram om gongen, eller hoppe over andre brikker og soleis flytte fleire steg. Spelaren kjem lengst mogleg på færrast trekk gjennom å hoppe over andre brikker.

Trass namnet har kinasjakk ikkje opphav i Kina. Det er heller ikkje ein variant av sjakk. Spelet vart oppfunne i Tyskland i 1893, under namnet *Stern-Halma*. Stern tyder 'stjerne' på norsk. «Stern-Halma» var ein variant av spelet Halma som nytta eit stjerneforma brett i staden for det tradisjonelle kvadratiske brettet. Då spelet kom til USA i 1928, fekk spelet namnet «Hop Ching Checkers» som eit marknadsføringstriks.

## Litteratur
* Bernardo Johns, Stephanie; The Ethnic Almanac. Doubleday Publishing (1981). ISBN 0-385-14143-2
Arnfinn Nordbø

**Arnfinn Nordbø** () er ein norsk forfattar som i 2009 gav ut boka "Betre død enn homofil?" gjennom Det Norske Samlaget. Nordbøs historie blei kjent då han i mai 2008 blei intervjua av Stavanger Aftenblad. Han har vore en viktig bidragsytar til temaet rundt homofili og kristendom. 

## Bibliografi
* *Betre død enn homofil?* &ndash; tematikk/biografi (2009) ISBN 978-82-521-7448-9

## Bakgrunnsstoff

* Å vere kristen og homo, Samlaget 2009
* Intervju med Arnfinn Nordbø i Stavanger Aftenblad 
* Nettprat med Arnfinn Nordbø 
* Artikkel i Vårt Land i samband med bokutgivinga